Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS**

2018 m. gruodžio 11 d. Nr. SP-208

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu, atsižvelgdama į Kėdainių rajono savivaldybės tarybos 2015 m. liepos 3 d. sprendimą Nr. TS-144 „Dėl Mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Nesuteikti G. J.:

1. Nekilnojamojo turto mokesčio lengvatos už 2016‒2017 metus už kitos paskirties pastatą − špitolę, unikalus Nr. 5375-0000-1012, esantį Kėdainiuose, Radvilų g. 8A.

2. Žemės nuomos mokesčio lengvatos už 2016-2017 metus už 0,1390 ha sklypo plotą, unikalus Nr. 5333-0009-0115, esantį Kėdainiuose, Radvilų g. 8A.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Ovidijus Kačiulis Dalius Ramonas Rūta Švedienė

2018-12- 2018-12- 2018-12- 2018-12-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO MOKESČIO IR ŽEMĖS NUOMOS MOKESČIO LENGVATOS**

2018-11-30

Kėdainiai

**Parengto sprendimo projekto tikslai:** Nesuteikti nekilnojamojo turto mokesčio ir žemės nuomos mokesčio lengvatos.

**Sprendimo projekto esmė**, **rengimo priežastys ir motyvai:** Gautas prašymasiš pareiškėjos atleisti nuo nekilnojamojo turto mokesčio ir žemės nuomos mokesčio.

Kėdainių rajono savivaldybės tarybos 2015 m. liepos 3 d. sprendimu Nr. TS-143 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių sumažinimo ar atleidimo (2018 m. lapkričio 30 d. Protokolas Nr. 6), apsvarstė gautą prašymą.

Kėdainių rajono taryba 2016 m. jau suteikė pareiškėjai lengvatą, tačiau per du metus situacija nepasikeitė. Pareiškėja kaip ir anksčiau niekur nedirba, nėra registruota darbo biržoje, neturi teisės į piniginę socialinę paramą, nes deklaruoto turto vertė viršija nustatytą turto vertės normatyvą. Žadėjo pastatą parduoti tačiau nepardavė.

Komisija siūlo nesuteikti G. J. nekilnojamojo turto mokesčio lengvatos už 2016−2017 m., suma – 444 Eur ir žemės nuomos mokesčio lengvatos už 2016-2017 m., suma ‒ 565,76 Eur.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą planuojama gauti 1 009,76 Eur pajamų.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* | Į savivaldybės biudžetą planuojama gauti 1 009,76 Eur pajamų, iš jų:  nekilnojamojo turto mokesčio – 444 Eur;  žemės nuomos mokesčio – 565,76 Eur. |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė